Vabariigi kaitseseadus Soomes


Presidendile hädaohu korral piiramata võim. 

ETA. Helsingi, 18. märtsil. Soome eduskunna eilsel koosolekul võeti pärast elavaid vaidlusi teisel lugemisel vastu vabariigi kaitseseadus. See seadus määrab: Kui riiki või avalikku korda ja julgeolu ähvardab otsene hädaoht ja kui seaduslikku korda ei saa kindlustada normaalse aja abinõudega, on riigipresidendil piiramatu õigus oma võimust tarvitusele võtta kõiki abinõusid, mis ta peab vajalisteks hädaohu vältimiseks ja avaliku korra kindlustamiseks. See seadus jääb jõusse kuni 1939. a. lõpuni.

Valitsus oli ette pannud kuulutada see seadus permanentseks. Ent parlamendi suur komisjon ja põhiseaduse komisjon lükkasid selle ettepaneku tagasi ja soovitasid pirata seaduse maksvust 1939. aastaga. Selle seaduse vastu vaidlesid eduskunnas iseäranis IKL'i rahvasaadikud ja sotsiaaldemokraadid. Kõige agaramalt toetasid seda seadust maaliit ja koonduserakond.

Uus Eesti
1936